༢༽ད་རེས་ཤེས་ཡོན་པའི་སྡེ་ཚན་གྱིས་ཧ་ཅང་རང་མཚང་ཕྱི་ལ་སྟོན་འདུག་སྟེ།བོད་པ་སྡེབ་འཚོང་ཁང་ཟེར་བ་ལ་དཔྱད་ཚེ་ཁ་ཅིག་ཡིན་ཡིན་ཅོག་ཅོག་གིས་༼བློ་གཟུ་བོས་བཤད་ན་གནད་དོན་འདི་ནི་བརྡ་སྤྲོད་ཀྱི་གནད་དོན་ཁོ་ན་ཞིག་སྟེ་འབྲེལ་སྒྲ་འཇོག་སྟངས་ཙམ་མ་གཏོགས་བོད་པ་བཙོང་བ་དང་བོད་མོ་བཀྲུ་བའི་དོན་དངོས་དེ་མ་ཡིན་ནོ།གནད་དོན་འདི་འདྲ་ཧ་ཅང་མང་སྟེ་ཨ་མདོ་བརྗན་འཕྲིན་དང་ཁམས་པའི་བརྙན་འཕྲིན་ལྟ་བུ༽ཞེས་བཤད་བཞིན་འདུག།ངས་འདི་ནས་གང་ན་འབྲེལ་སྒྲ་འཇོག་དགོས་འདུག་ཅེས་པའི་དྲི་བ་ཞིག་ཤོར་སོང་།བོད་པ་སྡེབ་འཚོང་ཁང་ཟེར་བ་འདི་ལ་མཚོན་ན་ཚོང་ཁང་དེའི་མིང་ཡིན་པས་འབྲེལ་སྒྲ་བྲི་མི་རུང་བ་ཞིག་སྟེ།བོད་པའི་སྡེབ་འཚོང་ཁང་ཟེར་ན་ཚིག་ལས་མིང་མི་འགྱུར་ལ།བོད་པ་སྡེབ་འཚོང་ཁང་མིང་རང་མཚན་པ་ཞིག་གནས་ཐུབ་པས་མིང་ཚིག་སོ་སོར་འབྱེད་ཤེས་པའི་ཡོན་ཏན་ཞིག་མཐོང་རྒྱུ་ཡོད་པ་ལས་སྐྱོན་ཆེན་པོ་མ་མཐོང་།སྔོན་དུས་ཡིན་ན་ས་སྐྱ་ལེགས་བཤད།དགེ་ལྡན་ལེགས་བཤད་སོགས་ལ་ས་སྐྱའི་ལེགས་བཤད།དགེ་ལྡན་པའི་ལེགས་བཤད་མི་ཟེར་ཞིང་།ས་སྐྱ་པཎྜི་ཏ་དང་།ཙོང་ཁ་པ་བློ་བཟང་གྲགས་པ།ཀློང་ཆེན་པ་དྲི་མེད་འོད་ཟེར་ཞུ་བ་ལས་ས་སྐྱའི་པཎྜིཏ་དང་།ཙོང་ཁའི་བློ་བཟང་གྲགས་པ།ཀློང་ཆེན་པའི་དྲི་མེད་འོད་ཟེར་མི་ཞུ་དོན་མིང་ཡིན་གྱི་ཚིག་མ་ཡིན་པས་རེད།དེ་བས་དངོས་པོ་གང་དང་གང་གི་མིང་ལ་འབྲེལ་སྒྲ་བྲིས་ན་དེ་ཡིག་ནོར་ཡིན་ངེས་པས་བོད་པ་སྡེབ་འཚོང་ཟེར་བ་འདི་ལ་འབྲེལ་སྒྲ་སྦྱོར་དགོས་འདུག་ཟེར་ན་རང་ཉིད་མིང་ཚིག་ལ་རྨོངས་པའི་རྟགས་དེ་ལས་ཆེ་བ་མེད་པ་ཞིག་སྟོན་པ་རེད་སྙམ།མི་དམངས་པར་ཁང་།མི་དམངས་སྨན་ཁང་ཞེས་པ་སོགས་ལའང་རིགས་བསྒྲེ་ན་གསལ་འདུགཡི་གེ་དུ་མ་འདུས་པ་ལས་དོན་གྱི་ངོ་བོ་ཙམ་སྟོན་པ་ལ་མིང་དང་།མིང་དུ་མ་འདུས་པས་དོན་གྱི་ཁྱད་པ་སྟོན་པ་ལ་ཚིག་ཏུ་བཞག་བཞིན་དུ་བསྟན་པའི་རྒྱལ་མཚན།ལྷ་སའི་མགྲོན་ཁང་།ཁམས་པའི་ཇ་ཁང་སོགས་ལ་མིང་དུ་འདོད་པ་དེ་མགོ་ཉོག་པའི་རྒྱུ་ལས་མི་འདུག་སྟེ།མིང་ཚིག་སོ་སོར་ཕྱེ་མི་ཤེས་པ་ཆུ་དང་འོ་མ་བཞིན་དུ་འདྲེས་འགྲོ་བཞིན་ཡོད་པས་སོ།།མཁས་པ་ཁས་ང་ཚོས་བསྒྱུར་དཀའ་བ་ནི་སྒོ་བྱང་སྟེང་གི་ཡིག་ནོར་རེ་འགའ་དེ་མ་རེད།རང་སྐྱོན་སྦས་ནས་གཞན་སྐྱོན་གླེང་རྒྱུ་དགའ་བ་དེ་རེད།གསུང་འདུག་པ་ནི་ངོ་མ་གདམས་ངག་ཚད་དང་ལྡན་པ་ཞིག་ཏུ་མཐོང་ཡང་།གསལ་བཤད་གཅིག་གི་ཆེད་དུ་རང་མཚང་རྗེན་པ་སྟོན་བཞག་ན་སྤྱི་ཚོགས་སློབ་གྲྭ་མང་པོ་ཞིག་གིས་འབྲེལ་བྱེད་སྒྲ་དང་།ཕྲད་རྣམ་དབྱེ་ནོར་ཚབས་ཆེ་ལ།མིང་ཚོགས་དག་མོ་འདྲ་འབྲི་བཞིན་འདུགགྲྭ་པ་ཚོ་དེ་ལྡོག་ནས་མིང་ཚོགས་ལ་རྨོངས་ཤིང་ཚིག་ཚོགས་ལ་ཡག་པོ་ཡོད་པ་འདུག་གང་ལྟར་ཡང་འཐུས་སྒོ་ཚང་བ་ནི་ཧ་ཅང་ཉུང་ཉུང་རེད།ང་ཡང་མིང་ཚིག་ལ་རྨོངས་པའི་ཆར་གཏོགས་ངེས་ཡིན།འོན་ཀྱང་བསམ་དཀར་རྒན་མོའི་ངག་འདི་ཐལ་སོང་།བོད་པ་སྡེབ་འཚོང་ཁང་ཞུ་བ་འདི་དོན་ལོག་པ་ཞིག་གོ་ངེས་ཅན་རེད་ལ་གསལ་བཤད་མི་དགོས་པ་འདྲ།པེ་ཅིན་ཚོང་ཁང་ཞེས་པ་དང་མཚུངས་ཀྱང་མི་ལ་ཐ་སྙད་འཇགས་སྟངས་ཤིག་གིས་དོན་ལོག་གོ་འགྲོ།མིང་དོན་གོ་བདེ་བ་ཞིག་བྲི་བསམ་ན་དཔེར་ན་བོད་ཟས་སྡེབ་འཚོང་ཁང་།བོད་ཆས་སྡེབ་ཚང་ཁང་ལྟ་བུ་ཟེར་ན་མིང་གོ་བདེ་བ་བརྗོད་བདེ་བ་ཞིག་རེད།བོད་མོ་སྐམ་ཁྲུད་ཁང་ཟེར་ན་བོད་མོ་ཚོ་གཙང་སྦྲ་བྱེད་མཁན་ཉུང་བས་ཆུ་ལེན་མ་མོས་ན་སྐམ་ཁྲུད་བྱེད་བཞག་ཟེར་བ་ལྟ་བུ་ཆགས་འགྲོ་རེད་དུས་དོན་ལོག་པ་ཞིག་གོ་འགྲོ་འདུག།ཕྲད་ནོར་འདུག་ཟེར་རྒྱུ་ཡོད་མ་རེད།གྱོན་ཆས་སྐམ་ཁྲུད་ཁང་མི་ཟེར་ནས་བོད་མོ་སྐམ་ཁྲུད་ཟེར་བ་འདིས་ཁྱེད་བོད་ལ་དུང་བ་ཡོད་པ་ཞིག་མཚོན་འདུག་པས་འཇུག་ཏུ་བོད་ཡིག་བྲིས་ཡོད་པས་ཁྱེད་ལ་རྒྱབ་སྐྱོར་ཡོད།བཀའ་དྲིན་ཆེ།